1989-ի սեպտեմբերի 7-ին 76 կողմ և 8 դեմ ձայնով ընդունվեց օրենքի առաջին տարբերակը: Սակայն օրենքի ընդունմանը զուգահեռ հասարակության մի որոշ հատվածի կողմից բողոքի ալիք բարձրացավ: Reader’s Digest ամսագրի գլխավոր խմբագիրը հայտարարեց, թե Americans with Disabilities Act-ն օգտագործելով` բազմաթիվ «հայցորդներ են դիմում դաշնային դատարաններ` անհիմն և անիմաստ հայցեր ներկայացնելով»: Այս բողոքը, որ հայտնվեց լրատվամիջոցներում, որոշ մարդկանց մոտ այն թյուր տպավորությունն ստեղծեց, թե օրենքի պատճառով կստեղծվեն չարդարացված արտոնություններ հաշմանդամություն ունեցող հայցորդների և նրանց փաստաբանների համար: Սակայն գործնականում այս վարկածը չհաստատվեց: